runetrust/blame-folketinget-dk huggingface dataset:
Kamal Qureshi (SF), 2002-03-13:
Det er rigtigt, som fru Line Barfod skitserede, at man har en uddannelsesmæssig pukkel, man har en kapacitetsmæssig pukkel, som er kommet på grund af nogle nedskæringer op igennem 1980'erne, bl.a. andet gennemført af den borgerlige regering - det er jo en konstatering, som vi to kan lave, men den situation er vi i i dag.
Peter Skaarup (DF), 2001-10-03:
I den forbindelse vil jeg også godt spørge statsministeren, om statsministeren på regeringens vegne vil indskærpe over for den danske kommissær, at det måske ikke er den smarteste bemærkning i den meget, meget alvorlige situation, vi har haft igennem den seneste tid, specielt siden terroristangrebet den 11. september.
Ole Stavad (S), 1998-10-29:
Regeringens indgang omkring erhvervsbeskatningen er, kan vi sige, overordnet den samme, som vi også har omkring personbeskatningen, at det med at have meget høje procenter, som man tager af et forholdsvis smalt grundlag, efter man har bevilget store fradrag, ikke nødvendigvis giver hverken en klog eller en sund måde at beskatte på. Vi er i løbet af foråret gået fra en selskabs- og virksomhedsbeskatningsprocent på 50 til 34 i øjeblikket, men vi har i den samme udvikling kunnet luge ud i en lang række særregler og ofte særregler, der har været indbygget i skattesystemet for at mildne, kan vi sige, skadevirkningerne af en for høj skatteprocent.
Thomas Jensen (S), 2012-06-13:
Men i forhold til det konkrete spørgsmål, som hr. Joachim B. Olsen har stillet her, vil jeg sige, at jeg synes, der er en rigtig, rigtig fin balance i, at vi giver SKAT hjemmel til at gå ind og undersøge der, hvor der foregår en synlig byggeaktivitet, gå ind og undersøge, hvis der er en mistanke om noget, om der er rent mel i posen hos de virksomheder og de ansatte i virksomhederne, som udfører arbejdet.
Poul Nyrup Rasmussen (S), 2000-04-11:
Min anden bemærkning er, at årsagen til, hvad jeg synes tjener Danmarks fremtid bedst, er fire grundlæggende betragtninger: For det første: Jeg er helt sikker på, at den tryghed, Danmark har brug for i sin økonomiske fremgang, får vi bedst indenfor i stedet for at stå på sidelinjen, i en sidepositon. For det andet: Jeg er sikker på, at den forsikring, vi deler i fællesskab med de andre, hvis vi går sammen med de andre i fællesskab, er en hundrede procents forsikring mod at blive rendt over ende af international spekulation.
Peter Skaarup (DF), 2021-05-03:
Der er det altså bare, at vi siger, at hvis det nu er sådan, at vedkommende er til fare og den eneste mulighed – fordi det andet ikke fungerer – er at bevare behandlingen, er det trods alt bedre, at man bevarer behandlingen, der gør, at den pågældende ikke laver ny kriminalitet, end at man lukker folk ud, hvorefter de så laver ny kriminalitet og laver det 50. butikstyveri lige efter, selv om man egentlig gerne ville undgå det.
Kenneth Fredslund Petersen (DD), 2024-04-10:
Forslaget skal skabe grundlag for, at Sund & Bælt Holding kan udbygge Øresundsmotorvejen med en ekstra vognbane i hver retning fra Vestamager til Lufthavn Vest, og så er der forbedringer ved Amagermotorvejen og de nye tilslutningsanlæg.
Benny Engelbrecht (S), 2010-01-13:
Netop det spørgsmål, som hr. Bjarne Laustsen rejser i denne sammenhæng, er meget centralt: Der er mennesker, som er kommet i en ulykkelig klemme, og som eksempelvis har ventet siden den 15. september og stadig væk ikke har fået deres sager afgjort.
Carolina Magdalene Maier (ALT), 2017-03-03:
I forhold til erkendtlighedsdiskussionen vil jeg sige, at det er rigtigt nok, at man kan gøre sig sine overvejelser, om det kommer til at påvirke engagementet i forhold til, hvor man vælger at tage et projektorienteret forløb eller et praktikforløb henne, men jeg tror, vi står der, hvor vi synes, at den enkelte studerende jo også må tage ansvar for at sikre sin egen læring i ethvert praktikforløb, om man har udsigt til en erkendtlighed eller ej.
Jacob Jensen (V), 2011-11-09:
Man kan skabe et andet råderum gennem reformer – det er jeg enig med ministeren i – men er ministeren enig i den betragtning, statsministeren på daværende tidspunk tilbage i juni 2010 udtalte, nemlig at nulvæksten alt andet lige skulle tages af bordet, fordi det ville få de her konsekvenser?
Svend Auken (S), 1999-05-20:
Jeg tror, den rigtige måde at gøre det på, altså nu tænker jeg på medarbejderindflydelsen, som for mig er en meget vigtig ting, og som jo er et godt eksempel på en dansk tankegang, som vi jo ikke altid kan få alle de andre europæiske lande med, er, at de ansatte har noget at skulle have sagt, at de ansatte på en virksomhed har et bidrag, de kan yde.
Ellen Trane Nørby (V), 2008-04-17:
L 154 er også i høj grad et svar på nogle af de mange sager, vi har set det sidste halvår, med omsorgssvigt over for nogle af de svageste grupper i vores samfund - over for beboere, der bor på lukkede bosteder, hvor der har været sager fremme om, at de er blevet direkte vanrøgtet og i hvert fald ikke har fået den behandling, man kan forvente, når vi taler om nogle af samfundets svageste grupper.
Egil Møller (DF), 2005-10-11:
Da vores ordfører på området, hr. Christian H. Hansen, ikke kan være til stede, skal jeg på hans og partiets vegne fremføre følgende: Lovforslaget her er led i en regelsanering, der bl.a. har til formål at reducere antallet af love og at ophæve de love, der ikke længere har nogen funktion.
Lisbeth Bech Poulsen (SF), 2019-10-22:
Jeg er sikker på, at når finansministeren kommer herop, er der også gået noget tid, og så kan hans dygtige embedsmænd også hjælpe os med at regne ud, faktisk i kroner og øre, hvor meget mere en så meget bedre kommuneaftale, som der blev indgået i år i forhold til sidste år eller forrige år, udmønter sig i kroner og øre.
Rune Lund (EL), 2016-02-12:
Så hvis argumentet er, at man er imod, altså at selskabsskat ikke siger nok, vil det da også være rart, hvis Liberal Alliance, når Liberal Alliance så ikke kan få et flertal for det her beslutningsforslag, måske vil være med til at gå ind i en proces, hvor man kan kigge på, hvilke oplysninger der ellers kunne være tilgængelige på SKATs hjemmeside.
Torsten Schack Pedersen (V), 2012-12-19:
Der må jeg sige, at det ikke er et spørgsmål om, hvordan tallene lægges sammen og beregnes, men det er jo et spørgsmål om, om man mener, om det politisk er muligt for Venstre at anvende nogle reserver med ét ønske, mens det for regeringen er muligt at anvende reserverne til noget andet.
Klaus Kjær (DF), 1999-04-28:
Det, som man her har taget udgangspunkt i, er den større fællesnævner, nemlig den nævnte sorte rengøring fra rengøringsselskaber, som vi i øvrigt er enige i skal bekæmpes, og så til over en bred kam at ramme alle virksomheder. Samlet virker forslaget som et godt initiativ til at komme sort arbejde til livs, og Dansk Folkeparti kan støtte intentionerne i lovforslaget.
Rune Lund (EL), 2016-05-11:
Det ville være utrolig rart at vide for bankernes kunder, for os som politikere, for borgere i det hele taget og for de banker, som ikke benytter sig af den slags skumle samarbejdspartnere, at få at vide, hvilke samarbejdsrelationer banker har med den her slags selskaber som f.eks. Mossack Fonseca i Panama.
Line Barfod (EL), 2002-12-06:
Men når det kommer til den dag, der skal stemmes, både da der skulle stemmes i foråret om finansloven for i år, og når der skal stemmes her i aften til ændringsforslagene til finansloven for næste år, stemmer man stik imod det, man siger, og altså imod de ændringsforslag, som Enhedslisten stiller.
Kristian Bøgsted (DD), 2025-10-23:
Vi tror ikke på, at efterspørgslen efter brint står mål med udgifterne ved at anlægge det her milliarddyre brintrør, og vi afventer faktisk hellere, at efterspørgslen sker organisk i stedet for den pick the winner-strategi, som man her har valgt at køre efter.
Jette Gottlieb (EL), 1998-02-04:
Når f.eks. den samme offentlige institution i årevis får de samme jobfunktioner udført af aktiverede, eller når den samme person kan optræde i samme jobfunktion først i jobtilbud, måske i jobtræning, og dernæst i puljejob, er den pågældende så ikke trænet op til, at den pågældendes stilling burde opnormeres til et normalt job på normale overenskomstmæssige vilkår, og gælder det samme ikke inden for det private arbejdsmarked?
Nick Hækkerup (S), 2013-01-15:
Prisen for den her udsendelse, som vi foretager – også fordi nu har der været sådan en tone af, at nu bruger vi en masse militærindsats her, og man glemmer helt den humanitære indsats – er forsvindende lille i forhold til, hvad der i øvrigt er investeret humanitært i området, og også hvad der fremadrettet vil blive forventet investeret humanitært i området, nemlig omkring 11 mio. kr. for udsendelsen i de 3 måneder.
Søren Søndergaard (EL), 2004-03-16:
Vi håber dog stadig, at vi kan nå at blive færdige inden midten af maj, og derfor skal jeg bede om, at vi får forslaget tilbage i udvalget, så vi kan give ministeren en ny chance for at hjælpe med til, at de nødvendige ændringsforslag kan komme frem, og vi kan få afsluttet sagen.
Birthe Rønn Hornbech (V), 2000-04-06:
Jeg vil derfor spørge justitsministeren - og jeg har hørt, at der nu kommer en redegørelse om det lovkvalitetsmæssige - om det så ikke også var på tide at få en oversigt over, hvordan det er gået med offentlighedsreglerne i de forskellige love, om ikke det var en idé at give en redegørelse til Retsudvalget, helst sådan at vi ikke selv er nødt til at forlange den.
Pia Larsen (V), 2000-03-29:
Men det er dog ejendommeligt, at det er embedsmændene i Bruxelles, der skal lære den danske regering, hvordan man viser hensyn til den danske grundlovs bestemmelser om ejendomsrettens ukrænkelighed. Ud over denne principielle tilkendegivelse vil vi gerne have lejlighed til at se på nogle mere konkrete forhold under udvalgsarbejdet, men umiddelbart er vi positive over for lovforslaget.
Lars Løkke Rasmussen (V), 2016-01-19:
Altså, jeg har hele vejen været i tæt dialog med Slesvig-Holstens ministerpræsident, med kansleren, mine ministre har været i dialog med deres kolleger både i Sverige og Tyskland omkring de konkrete skridt, vi har taget, og jeg fornemmer egentlig, at der er stor forståelse for den måde, vi har håndteret det på.
Claus Hjort Frederiksen (V), 2002-05-08:
Så der, hvor indsatsen skal gøres, er jo at gøre virksomheder og medarbejdere opmærksomme på, at det er farligt, at der skal træffes foranstaltninger mod det, og at det er noget, man skal være opmærksom på i dagligdagen.
Søren Søndergaard (EL), 1999-04-16:
Jeg kan fuldstændig bekræfte hr. Arne Melchiors meget præcise iagttagelse og måske endda erkendelse af, at Tyrkiet er medlem af NATO, for det spiller jo nok en meget central rolle for, hvorfor man ikke mener, at det er så vigtigt med kurderne, som man mener det er med kosova-albanerne, og det er jo i øvrigt nok også derfor, NATO ikke går ind for, at kosova-albanerne skal have selvstændighed: Hvis folk fik ret til at bestemme over deres egen skæbne, kunne det jo smitte,
Carsten Hansen (S), 2012-12-11:
Så var min pointe bare at sige, at der, hvor man jo har hentet det fra, åbenbart må være fra den seneste landdistriktsredegørelse, man har afgivet til Folketinget, hvor man har sagt de her fine ord, som man gør nu, og samtidig har sagt, at det skal ske på et fagligt grundlag, sådan som vi andre gør det.
Pia Adelsteen (DF), 2013-10-08:
Jeg håber, at hr. Mogens Jensen ved, hvad en forordning er, en forordning, som i øvrigt Socialdemokraterne har været med til at sige ja til via Europaudvalget, en forordning, som gør, at nu er det Kommissionen, der fremover sætter beløbsstørrelserne.
Jan Petersen (S), 2000-12-14:
Jamen sagen er, at de ting, der skal gøres bedre dér, hvor det ikke blevet godt nok endnu, kræver mandskab, de kræver investering, og de kræver medarbejdere, de kræver investeringer i uddannelse, de kræver investeringer i det materiale, der skal anvendes.
Frank Aaen (EL), 2008-12-17:
Kan man bare proppe penge ned i nogle banker, hvis ledelser allerede har vist, at det, de er bedst til, er at tabe rigtig mange penge på spekulation i USA, på spekulation i forhold til ejendomsspekulanter her i landet eller til IT Factory, der jo var en fakturafabrik og ikke en it-fabrik?
Lene Espersen (KF), 1998-12-08:
Jeg synes bare, vi skal signalere til den danske befolkning, at hvis der sker nogle forskydninger i den holdning, som befolkningen har til vores forbehold også med hensyn til euroen, som helt klart vil få almindelige praktiske konsekvenser for den danske befolkning, skal vi selvfølgelig være klar til at tage en folkeafstemning om emnet, når tiden viser sig moden, og vi mener, at tiden viser sig moden, når der er et komfortabelt flertal for at ændre beslutningen.
Pia Kjærsgaard (DF), 2005-06-15:
Jeg vil absolut love, at vi også i den del, der ligger omkring hospiceområdet, når vi kommer videre i forhold til strukturreformen, hvor mange ting skal på plads nu, vil være optaget af, at de penge, der bliver afsat til flere hospicepladser, selvfølgelig også bliver brugt på den måde, så der rent faktisk bliver flere hospicepladser.
Carina Christensen (KF), 2011-02-24:
Det, jeg spurgte meget konkret om, var, om Det Radikale Venstre vil lægge stemmer til S og SF's såkaldte vækstudspil, et udspil, som i høj grad handler om, at den fremtidige vækst i Danmark skal skabes ved en øget offentlig sektor, og at det er en øget offentlig vækst, vi skal have.
Søren Egge Rasmussen (EL), 2006-04-05:
Enhedslisten er også positiv over for lovforslaget, selv om det ser ud, som om det bliver en lov med tilbagevirkende kraft, der også kommer til at gælde for de biler, der er solgt før 2002, så de, der måtte have solgt dem på det tidspunkt, jo egentlig pålægges en opgave, i forbindelse med at lovforslaget bliver vedtaget, som det er nu.
Bent Bøgsted (DF), 2004-10-29:
Hvis vi gør det og følger det, som hr. Ole Sohn gerne vil, nemlig at vi fjerner alle de her konkurrenceklausuler, er jeg af den overbevisning, at der så vil være mange af de ansatte, der er underlagt klausuler i dag, som de selv har skrevet under på, der ville kunne gå hen og miste deres arbejde.
René Christensen (DF), 2013-12-18:
Vi kunne også se, at de her 200 mio. kr., der var sat af til, at der nu skulle ske noget på politiområdet, også var noget oversolgt, da det er 50 mio. kr. om året, og når vi har set de udfordringer, der er i politiet, er 50 mio. kr. om året jo ikke det, der er behov for, men derimod et markant løft netop på retsområdet.
Jeppe Kofod (S), 2009-04-02:
Der ser vi igen, at et stadig mere antagonistisk Rusland indimellem spænder ben for OSCE's arbejde, og jeg synes, det er vigtigt at fremhæve, at vi må presse på også for at få OSCE's mission til at lykkes, for det er afgørende, at der er andre, der er engagerede i forhold til Georgien både Abkhasien og Sydossetien.
Bendt Bendtsen (KF), 2003-05-22:
Det er også tilkendegivet af et flertal uden om regeringen, hvad resultatet bliver, hvis det resultat, jeg kommer tilbage med til Folketinget, ikke er godt nok. Jeg ved ikke, hvad det betyder i den sidste ende, men kun fremtiden kan jo vise det resultat, vi kan få igennem de forhandlinger, der skal føres fra i dag. Det er jo ikke nogen hemmelighed,
Anders Fogh Rasmussen (V), 2008-02-20:
Nå, men så har vi lyttet lidt til det, og så har vi gjort det, at vi lige har taget toppen af stigningen ved at sige: Kunne vi ikke gemme nogle af de udgifter, som vi egentlig ville have afholdt i 2008, og så afholde dem i 2009 i stedet for?
Karen Jespersen (V), 1997-10-22:
Grundlæggende mener jeg, at det handler om at få en menneskelig kontakt til de unge mennesker, en voksenkontakt, men vi har nogle særlige problemer, fordi der er tale om helt nye grupper af unge, der meget ofte har en anden og også en anden etnisk baggrund end de danske unge, som vi er vant til at tackle i det danske socialsystem.
Lars Barfoed (KF), 2013-12-17:
Nu vil jeg bare sige til statsministeren, at det jo ikke var mig, der startede den polemik om fortiden; det er jo statsministeren, der, når jeg spørger til, hvilke reformer der så skal gennemføres, begynder at tale om, at vi ikke førte en tilstrækkeligt stram økonomisk politik.
Lissa Mathiasen (S), 2003-10-23:
Det er udformningen af udbudsmaterialet, der ikke har været i orden, og jeg synes egentlig, det havde tjent ministeren en smule til ære, hvis ministeren her i dag havde sag: Undskyld, vi svigtede her i foråret, og det er det, vi prøver at rette op på.
Liselott Blixt (DF), 2009-03-24:
En fast kontaktperson bør tilknyttes den enkelte borger, en tovholder, der følger borgeren og er ansvarlig for koordinering af genoptræningsindsatsen og herunder har mulighed for at samordne indsatsen med fysioterapi og ergoterapi, neuropsykolog, logopæd, socialrådgiver, hjemmevejleder samt læger.
Rasmus Jarlov (KF), 2024-12-03:
Jeg undrer mig over, at tingene kan være vendt så meget på hovedet, at Folketinget, som er det lovgivende organ i Danmark, og en række medlemmer, som er valgt af det danske folk, og som har legitimiteten til at lave lovgivningen i Danmark, i den grad har givet retten til at lovgive væk, således at det i det danske demokrati i dag er sådan, at den ret til at lave lovene i Danmark ene og alene er hos regeringen, og at det skal man ikke forbryde sig mod.
Liv Holm Andersen (RV), 2013-12-19:
I Radikale Venstre mener vi, at der er brug for at foretage de her ændringer i forhold til sammensætningen og i forhold til organiseringen, sådan at vi kan styrke gennemslagskraften, og sådan at rådet i højere grad kan blive i stand til at udpege udfordringer og fokusområder.
Jesper Petersen (S), 2017-01-18:
Jeg starter med at læse spørgsmålet op: Er ministeren enig i, at det tyder på bevidst misbrug af statskassen som kassekredit, når skattegæld, der stammer fra manglende indbetalt A-skat og arbejdsmarkedsbidrag fra virksomhederne, er steget betydeligt fra 2013 til 2016, og hvorfor afviser ministeren i Politiken at gøre noget ved det?
Monika Rubin (M), 2023-05-31:
Det er jo bl.a. også en af de ting, som vi i forbindelse med sundhedsstrukturreformen skal kigge på, altså hvordan vi sørger for, at færrest mulige patienter kommer ind på vores hospitaler, og hvordan vi ligesom holder dem ude i primærsektoren, både i forhold til at de ikke skal blive mere syge, men også, at de i første omgang heller ikke bliver syge.
Lisbeth Bech Poulsen (SF), 2015-12-04:
Da jeg tidligere spurgte ordføreren for Liberal Alliance om princippet om, at forureneren betaler, var det jo, fordi vi er flere herinde, der har opdaget, at Liberal Alliance ikke går så meget op i det med klima og miljø, men så tænkte jeg, at ud fra et liberalistisk perspektiv kan man vel ikke gå ind for, at andre mennesker skal betale for nogle omkostninger, man påfører dem.
Rasmus Jarlov (KF), 2011-05-26:
Grunden til, at jeg tager ordet, er, at Socialdemokraterne har udtrykt stærk kritik af det her lovforslag, og derfor vil vi gerne vide, hvorvidt Socialdemokraterne har tænkt sig at rulle lovforslaget tilbage, altså ændre loven, hvis det unævnelige skulle ske, nemlig at Socialdemokraterne fik magten efter et folketingsvalg.
Karen Hækkerup (S), 2008-04-09:
Jeg synes bare, det ville være rimeligt, at vi får nogle regler, så vi ikke kan være usikre på, at de kameraer, der bliver sat op, er sat op af folk, der har forstand på det, og at de har sat sig ind i reglerne for, hvordan kameraer må sidde, hvilke vinkler der må tages, hvilke medarbejdersituationer der må filmes, og ikke mindst så man også undgår, at hverken borgere eller ansatte bliver krænket, men også sådan at billederne rent faktisk kan bruges.
Frank Jensen (S), 2003-10-09:
Vi skal investere 2 mia. kr. ekstra om året i de kommende år til forskning og uddannelse og sikre, at vore uddannelser altid er af høj kvalitet med indbygget fremtid, og det skal ske gennem udviklingskontrakter med alle dele af uddannelsessektoren. Der skal stilles krav og klare målsætninger, så større bevillinger følges af højere kvalitet.
Jan Petersen (S), 2001-10-04:
Nu har jeg jo tidligere på dagen citeret fra en udmærket bog, udgivet af hr. Uffe Ellemann-Jensen, hvor den tidligere udenrigsminister netop finder det rigtigt at pirre den dårlige samvittighed og derfor også argumenterer for et højere dansk niveau. Jeg har faktisk også tidligere på dagen henvist til, at det i forbindelse med rådsmødet, regeringsledermødet i Göteborg, jo blev aftalt, at man skulle arbejde sig op på 0,7 pct. på europæisk plan.
Birthe Rønn Hornbech (V), 2002-01-31:
Venstres holdning er, at vi kan støtte de bestemmelser i straffeloven, som de er formuleret i forslaget, men vi ser naturligvis aldrig bort fra, at der et sted i universet findes et genius, der kan formulere det bedre, men han var i hvert fald ikke til stede til høringen i går.
Mette Gjerskov (S), 2011-01-27:
Vi er kommet fuldstændig klart med, at der skal gennemføres kvælstofreduktioner lokalt; vi skal have tredoblet det økologiske landbrug; vi skal regulere de større husdyrbrug som industri med faste udlederkrav; vi skal fremme muligheden for energiproduktion; vi skal indføre individuelle kvoter for pesticidanvendelse; og så vil vi i øvrigt gøre landbruget den tjeneste, at vi vil nedsætte en kommission, som hurtigt kan udtænke nogle fremtidsmuligheder for dansk landbrug på meget længere sigt.
Jytte Andersen (S), 2000-05-09:
Jeg tror, mange har oplevet en byfornyelsessag, sådan som fru Kirsten Jacobsen beskriver det; noget, som skulle være godt, noget, som skulle være dejligt for min lejlighed og for mit lokalområde, er blevet til noget, som jeg ikke kan genkende, hvor der er kommet en helt anden kultur ind, hvor der er kommet nogle helt andre mennesker ind.
Lisbeth Bech Poulsen (SF), 2017-09-07:
Min pointe var bare, at når I altid taler om det her arbejdsudbud, er det bare mærkeligt, at man bruger så mange penge på noget, der ikke opfylder det, som I altid siger er grunden til, at I er sat i verden, hvorfor I laver politik, hvorfor I bruger en masse penge, der ellers skulle have været brugt til velfærd.
Orla Hav (S), 2021-05-25:
Dertil kommer en måske lakonisk konstatering af, at Danmark er en lille aktør i forhold til at lægge arm med de store techgiganter, og her bør vi samarbejde internationalt, ikke mindst gennem EU, som har anslået fornuftige toner i forhold til at sikre god adfærd hos techgiganterne.
Nikolaj Amstrup (ALT), 2016-01-15:
Den mærkningsordning, som er beskrevet, indeholder et tjek af den køretøjskombination hvert andet år, og især det tiltag som et sikkerhedsfremmende element er vi meget positive over for. Så angives det af nogle, at en større hastighedslighed vil være medvirkende til en mere glidende trafikafvikling.
Finn Sørensen (EL), 2012-12-18:
Set i lyset af, at ca. 35.000 a-kasseforsikrede står til at falde ud af dagpengesystemet i løbet af 2013, og at der indtil nu kun er skaffet akutjob til 500 af dem, er det så en fuld og dækkende løsning, vi har lavet?
Svend Erik Hovmand (V), 2004-05-19:
Søren Møller slutter med at sige: »De sidste 2-3 år har engelske bookmakerfirmaer energisk forsøgt at få fingrene i de 100 mia. spillekroner, som på europæisk plan går til idræt, til spejdere, til kultur, til forskning og til invalideorganisationer.
Bertel Haarder (V), 2008-01-18:
Det er sket i handlingsplanen »Modernisering af prøver, eksamener og karakterer« fra januar 2004, og for at undersøge, hvordan vi kan give de enkelte institutioner mere fleksibilitet med hensyn til at afholde eksamen inden for Undervisningsministeriets område, har jeg nedsat en arbejdsgruppe om prøve- og eksamenssystemet med den tidligere direktør for Evalueringsinstituttet Christian Thune som formand.
Line Barfod (EL), 2010-05-04:
Der ligger altså også en stor udfordring for os i at sikre, at ældre ikke bare er nogle, der bliver opfattet som en byrde i samfundet, og at man ikke bare diskuterer ældre som en byrde, men faktisk diskuterer alt det, som ældre kan være med til at give til os andre, hvor stor en betydning de kan have i samfundet, hvor meget de kan være med til at give til andre mennesker – og dermed kan de også tro på, at der er behov for dem i stedet for at føle, at de er tilovers, så de derfor begår selvmord.
Bjarne Laustsen (S), 2005-11-23:
»Vil ministeren oplyse, om det bliver dyrere eller billigere at videreuddanne sig for en uddannelsessøgende fra f.eks. Skagen, hvor de unge i dag skal betale 11.000 kr. pr. elev over en 3-årig periode for transporten til Frederikshavn, som er det nærmeste og eneste videreuddannelsessted?«